CELEX: C2005/155/47
Language: sk
Date: 2005-06-25 00:00:00
Title: Vec T-145/05: Žaloba podaná 4. apríla 2005: José Antonio de Brito Sequeira Carvalho proti Komisii Európskych spoločenstiev

25.6.2005   
            
            
               SK
            
            
               Úradný vestník Európskej únie
            
            
               C 155/24
            
         Žaloba podaná 4. apríla 2005: José Antonio de Brito Sequeira Carvalho proti Komisii Európskych spoločenstiev
   (Vec T-145/05)
   (2005/C 155/47)
   Jazyk konania: francúzština
   José Antonio de Brito Sequeira Carvalho, bydliskom v Lisabone, v zastúpení: Karel Hartog Hagenaar, advokát, podal 4. apríla 2005 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:
   
               1.
            
            
               vyslovil neexistenciu napadnutého aktu a vyhlásil ho za neplatný,
            
         
               2.
            
            
               zrušil alebo stiahol neskoršie akty, ktoré sa odvolávajú na tento neexistujúci akt, potvrdzujú ho alebo smerujú k predĺženiu jeho údajných právnych účinkov,
            
         
               3.
            
            
               nariadil zaplatenie náhrady za škodlivé dôsledky tohto aktu predbežne odhadnutej na 30 000 EUR, pri odhadovanej škode 300 000 EUR,
            
         
               4.
            
            
               zaviazal žalovanú stranu nahradiť trovy konania.
            
         Žalobné dôvody a hlavné tvrdenia
   Táto žaloba smeruje najmä proti aktu, ktorý generálny riaditeľ vykonávajúci funkciu na generálnom riaditeľstve pre rozvoj nechal žalobcovi podpísať a priložiť do jeho správneho spisu a ktorým rozhodol o jeho povinnom odchode na pracovné voľno so zdravotných dôvodov. Tento tiež namieta vedenie paralelného spisu.
   Podľa stanoviska žalobcu musí byť predmetný akt považovaný z právneho hľadiska za neexistujúci.
   Na podporu svojich tvrdení okrem iného uvádza, že:
   
               —
            
            
               dôvody napadnutého aktu sú nepresné,
            
         
               —
            
            
               rozhodnutie o zamietnutí sťažnosti podanej na základe článku 90 Služobného poriadku je založené na takých skutočnostiach a konaní pripísaných žalobcovi, o ktorých tento nemal vedomosť a ktoré, na strane jednej, nikdy netvorili súčasť jeho hodnotiacich správ a, na strane druhej, mu nikdy neboli oznámené jeho nadriadenými,
            
         
               —
            
            
               v prejednávanej veci došlo k zneužitiu právomoci a pochybeniu v konaní,
            
         
               —
            
            
               bola porušená zásada rovnosti a zásada zákazu diskriminácie.